See nagu aru saan, ongi ühe õige liberaali maailmavaade, mis lubas Eesti - üldsegi mitte populistliku kampaania saatel - Euroopa viie rikkaima riigi hulka viia. Kuid  palun ära süüdista Teisi, kes maailmast teisiti aru saavad. Seisukoht, et ilma seda lubatud palka välja võtmata variseb Riigikogu töö kvaliteet kokku, on lihtsalt jampslik. Raske on öelda, kas miski on teinud demokraatiale rohkem kahju, kui Riigikogu saadikud, kes kaeblevad, et ei saa oma viletsa palga eest isegi perele banaane osta, tegelased, kes oma kuluhüvitisi majoneesile kulutavad või selle eest luksusautosid liisivad. Soov ratsa rikkaks saada ning konservatiivse poliitika hülgamine on viinud Eesti  tõsisesse kriisi, samas vaimus jätkates lisandub sellele ka poliitiline kriis.